SATURS 1. Ievads 3 2. ELGF piešķirtie ieņēmumi 3 3. Ieņēmumi no pagaidu restrukturizācijas summām (cukura nozare) 4 4. Piezīmes par ELGF 2011. gada budžeta provizorisko izpildi 4 5. ELGF piešķirto ieņēmumu izpilde 7 6. No pagaidu restrukturizācijas summām gūto ieņēmumu izpilde (cukura nozare) 8 7. Cukura nozares restrukturizācijas fonda izveide 8 8. Secinājumi 8 1. PIELIKUMS: PROVIZORISKS ELGF APROPRIāCIJU IZLIETOJUMS LīDZ 2011. GADA 28. FEBRUāRIM IEVADS Budžeta faktiskā izpilde laika posmā no 2010. gada 16. oktobra līdz 2011. gada 28. februārim salīdzinājumā ar izdevumu profilu, ko raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopota I pielikumā. ELGF PIEšķIRTIE IEņēMUMI Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[2]. ELGF budžetā 2011. gadam ietilpst: Komisijas jaunākās aplēses par apropriāciju apmēru, kas varētu būt vajadzīgs, lai finansētu ar tirgus pasākumiem un tiešo atbalstu saistītos paredzētos izdevumus, aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārnesamo piešķirto ieņēmumu atlikumu, kas palicis neizmantots iepriekšējā budžeta gadā. ELGF apropriāciju apmēra priekšlikumā 2011. gada budžetam Komisija ņēmusi vērā sagaidāmos kopējos piešķirtos ieņēmumus un 2011. gadam pieprasīto apropriāciju līmeni, kas aprēķināts, no aplēstajiem izdevumiem atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, kura apropriācijās bija iekļauti paredzētie piešķirtie ieņēmumi. ELGF 2011. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1247,0 miljonu apmērā. Konkrēti: - piešķirto ieņēmumu apjomu, ko paredzēts gūt 2011. budžeta gadā, aplēsa EUR 707,0 miljonu apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 88,0 miljonu apmērā. Ieņēmumus no piena nodevas aplēsa EUR 19,0 miljonu apmērā; - piešķirto ieņēmumu apjomu, ko paredzēts pārnest no 2010. budžeta gada uz 2011. budžeta gadu, aplēsa EUR 540,0 miljonu apmērā. Komisija 2011. gada budžetā šos ieņēmumus EUR 1247,0 miljonu apmērā piešķīra divām shēmām. Konkrēti: - EUR 500,0 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 747,0 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija šīm divām shēmām piešķīra apropriācijas attiecīgi EUR 292,0 miljonu un EUR 30 389,0 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 792 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 136,0 miljoni — vienotā maksājuma shēmai. Pielikumā, kurā apkopota 2011. gada budžeta provizoriskā izpilde līdz 2011. gada 28. februārim, iepriekš minētajām divām shēmām piešķirtās apropriācijas iekļautas augļu un dārzeņu nozares un nesaistīto tiešo atbalstu budžeta apropriācijās, kuru apjoms ir attiecīgi EUR 491,1 miljons un EUR 36 324,0 miljoni, neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2011. gada budžetā paredzēto apropriāciju kopsumma augļu un dārzeņu nozarē ir EUR 991,1 miljons, bet savstarpēji nesaistīto tiešo atbalstu jomā EUR 37 071,0 miljoni. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Trijiem tirdzniecības gadiem: 2006./2007., 2007./2008. un 2008./2009. — šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Laikā, kad sagatavoja budžetu 2011. gadam, paredzēja, ka no 2010. budžeta gada uz 2011. budžeta gadu pārnesīs EUR 1015,0 miljonus. Piešķirto ieņēmumu galīgā summa, ko Cukura nozares restrukturizācijas fondā pārnesa uz 2011. gadu, sasniedza EUR 1044 8 miljonus. PIEZīMES PAR ELGF 2011. GADA BUDžETA PROVIZORISKO IZPILDI Provizoriskais budžeta izpildes līmenis laikā no 2010. gada 16. oktobra līdz 2011. gada 28. februārim parādīts 1. pielikumā. Tas salīdzināts ar izdevumu profilu, ko raksturo rādītājs, kas noteikts saskaņā ar Padomes Regulas (EK) Nr. 1290/2005 20. pantu. Turpinājumā sniegtas īsas piezīmes par budžeta pantiem, kuros redzamas ievērojamākās neatbilstības starp faktisko un paredzēto izpildes līmeni 2011. gada budžetā. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 151,9 miljoniem augstāks atbilstoši rādītāja līmenim 2011. gada 28. februārī. Šī atšķirība galvenokārt ir saistīta ar vīnkopības nozari un pārtikas programmām. Savukārt citās nozarēs kopumā ir neizpilde. Labība (- EUR 62,1 miljonis) Nepietiekams izlietojums šajā budžeta pozīcijā 2011. gadā ir intervences labības ievērojamu apjomu pārdošanas rezultāts, kura sākās 2010. gada decembrī. Līdz 2011. gada 28. februārim Komisija, pamatojoties uz atklātu konkursu, pārdeva 2 404 000 tonnu miežu un 88 000 tonnu kviešu un to cenas bija būtiski augstākas nekā 2011. gada budžeta sagatavošanas brīdī tika lēsts. Šajā posmā Komisija uzskata, ka negatīvie izdevumi, par ko ziņoja šajā budžeta pozīcijā, 2011. gada beigās radīs vispārēju nepietiekamu izlietojumu. Pārtikas programmas (+ EUR 23,1 miljoni) Patlaban apropriāciju straujāka izmantošana salīdzinājumā ar rādītāja līmeni ir tieši pretēja situācijai ar šo budžeta pozīciju 2010. gadā. Tas saistāms ar faktu, ka dalībvalstu administratīvās izmaksas, kas saistītas ar 2010. gada programmām, deklarētas tikai 2011. budžeta gadā. Patlaban Komisija uzskata, ka sagaidāmo izdevumu segšanai apropriācijas ir pietiekamas. Augļi un dārzeņi (+ EUR 98,6 miljoni salīdzinājumā ar nobalsotajām apropriācijām) Šis izpildes līmenis ir saistāms ar izdevumiem par darbības fondiem ražotāju organizācijām, ko finansē gan ar budžeta piešķirtajām apropriācijām, gan ar ieņēmumiem, kas šai shēmai piešķirti 2011. gada budžetā (NB! Sīkāku informāciju sk. iepriekš 2. punktā). Šis izpildes līmenis periodam līdz 2011. gada 28. februārim ir nobalsoto budžeta apropriāciju rādītāja izmantošanas rezultāts, jo tajā nav iekļauti šai nozarei piešķirtie ieņēmumi. Patlaban Komisija uzskata, ka nozarei pieejamais kopējais apropriāciju apjoms ir pietiekams dalībvalstu sagaidāmo izdevumu segšanai 2011. gadā. No 2010. gada lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 28. februārim būtu izmantots visām apropriācijām, kas, sagaidāms, būs pieejamas šīs nozares finansēšanai. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no nobalsotajām budžeta apropriācijām EUR 491,1 miljona apmērā un nozarei piešķirtajiem ieņēmumiem, kas aplēsti EUR 500,0 miljonu apmērā. Tāpēc, ja šis rādītājs būtu attiecināts uz kopējo finansējumu, kas sagaidāms, šai nozarei būs pieejams EUR 991,1 miljona apmērā, būtu parādījusies neizpilde par EUR 52,5 miljoniem. Šī neizpilde saistīta ar ražotāju organizāciju darbības izmaksu finansējumu, kuram salīdzinājumā ar iepriekšējiem gadiem ir nedaudz lēnāks maksājumu ritms, un ar Programmu skolu apgādei ar augļiem, kas ir salīdzinoši jauns pasākums, un tāpēc vēl netiek ievērots tam noteiktais izpildes modelis. Tos uzskata par pagaidu rakstura. No otras puses, atbalsts ražotāju grupu provizoriskai atzīšanai 2011. gadā ir bijis ar ātrāku maksājumu ritmu nekā pēdējos trīs gados. Vīnkopības nozares produkti (+ EUR 117,3 miljoni) Salīdzinājumā ar budžeta apropriāciju līmeni un teorētisko izpildi, ko izsaka ar rādītāju uz 2011. gada 28. februāri, patlaban esošais izpildes pārsniegums ir maksājumu ritma paātrināšanās dēļ dalībvalstīs, galvenokārt vīnkopības nozares valsts atbalsta programmām. Šāds ātrāks ritms nerada budžeta apropriāciju pārsniegšanas risku, jo šiem pasākumiem ar tiesību aktu noteikumiem ir paredzēti finansējuma apjoma ierobežojumi. Piens un piena produkti (- EUR 14,1 miljons) Novērojama neizpilde salīdzinājumā ar budžeta apropriāciju līmeni un teorētisko izpildi, ko raksturo ar rādītāju uz 2011. gada 28. februāri. Tas galvenokārt saistāms ar Skolām paredzētā piena programmu, kurai paredzētās apropriācijas budžetā salīdzinājumā ar sākotnējām vajadzībām palielinātas par EUR 10 miljoniem. Šajā posmā šis budžeta palielinājums neatspoguļojas dalībvalstu izpildē. Turklāt sausā vājpiena (SV) pārdošana no intervences, ko sāka 2010. gada decembrī, radīja negatīvus izdevumus šajā pozīcijā, jo pārdeva par augstāku cenu, nekā 2011. gada budžeta sagatavošanas laikā sākotnēji bija paredzēts. Liellopu un teļa gaļa (+ EUR 7,2 miljoni) Šīs budžeta pozīcijas apropriāciju ātrāka ieviešana salīdzinājumā ar rādītāja līmeni ir lielāka, nekā gaidīts, ar kompensācijām eksportētā apjoma rezultāts laikposmā no 2010. gada 16. oktobra līdz 2011. gada 28. februārim. Sakarā ar Turcijas tirgus atvēršanu ES gaļas produktiem eksporta darbība šajā tirgū 2010./2011. PTO gada pirmajā pusē ievērojami pieauga. Pašlaik Komisija plāno izsniegt šā gada eksporta sertifikātus par apjomu, kas ir lielāks, nekā 2011. gada budžeta sagatavošanas laikā sākotnēji tika novērtēts. Tādējādi šajā posmā Komisija uzskata, ka šajā budžeta pozīcijā kopumā 2011. gadā būs pārtēriņš, ko segs ar pārskaitījumu no citām budžeta pozīcijām ar nepietiekamu izpildi pieejamo apropriāciju. Tiešie atbalsti Apropriāciju izlietojums tiešajiem atbalstiem bija zemāks par EUR 9,7 miljoniem salīdzinājumā ar līmeni, ko raksturo rādītājs uz 2011. gada 31. janvāri. Savstarpēji nesaistītie tiešie atbalsti (- EUR 77,4 miljoni salīdzinājumā ar nobalsotajām apropriācijām) Šīs nozares vajadzībām pieejamās kopējās apropriācijas ir EUR 37 071 miljons, ieskaitot vienotā maksājuma shēmai piešķirtos paredzamos ieņēmumus EUR 747 miljonu apmērā. (NB! Sīkāk sk. iepriekš 2. punktā). Vienotā maksājuma shēma ( SPS ) rāda nepietiekamu izpildi salīdzinājumā ar rādītāja līmeni. Šīs shēmas izpildes gaita janvārī un februārī ir nedaudz palēninājusies pēc strauja pieauguma 2011. budžeta gada pirmajos divos mēnešos. Dalībvalstis līdz šim jau ir izmaksājušas apmēram 94 % no aplēstajām budžeta vajadzībām salīdzinājumā ar attiecīgo laika posmu 2010. gadā, kad šis rādītājs bija 89 %. Savstarpēji nesaistīto tiešo atbalstu izpildes līmenis saistāms arī ar dalībvalstu maksājumiem pēc vienotā platībmaksājuma shēmas, kurā vērojama neizpilde salīdzinājumā ar rādītāja līmeni. Dalībvalstu lielākas daļas maksājumu ritms atbilst ierastajam, tomēr Bulgārija un Malta līdz februāra beigām nebija veikušas nekādus maksājumus, bet Polijā maksājumi izdarīti ievērojami zemākā līmenī. Patlaban Komisija uzskata, ka tā ir pagaidu rakstura situācija. No 2010. gada lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šī zemsvītras piezīme parāda, kāda būtu situācija, ja rādītājs (2011. gada 28. februārī) tiktu piemērots plānotajām šīs nozares finansēšanai pieejamajām kopējām apropriācijām. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no nobalsotajām budžeta apropriācijām EUR 36 324,0 miljonu apmērā un nozarei piešķirtajiem ieņēmumiem, kas aplēsti EUR 747,0 miljonu apmērā. Tāpēc, ja šis rādītājs būtu attiecināts uz kopējo finansējumu, kas, kā sagaidāms, šai nozarei būs pieejams EUR 37 071,0 miljonu apmērā, būtu parādījusies neizpilde par EUR 770,8 miljoniem. Citi tiešie atbalsti (− EUR 67,4 miljoni) Pretēji situācijai janvāra beigās, citi tiešie atbalsti gada 2011. gada 28. februārī rāda pārtēriņu. Šīs izmaiņas ir saistītas ar ātrāku maksājumu ritmu platībatkarīgo atbalstu jomā attiecībā uz kokvilnu un pārejas posma maksājumu par augļiem un dārzeņiem. Vienlaikus salīdzinājumā ar rādītāja līmeni nedaudz lēnāks dalībvalstu izdarīto maksājumu ritms vērojams dažām programmām (piemaksas par zīdītājgovīm, liellopu kaušanu gaļai). Patlaban šo situāciju minētajiem pasākumiem uzskata par īslaicīgu. Lauksaimniecības izdevumu audits Iepriekšējo gadu grāmatojumu noskaidrošana (+ EUR 85,4 miljoni) Šāds pašreizējās izpildes līmenis iegūts, salīdzinot jau veikto grāmatojumu noskaidrošanas korekciju apmēru ar atbilstošā rādītāja līmeni 2011. gada 28. februārī. Tomēr jāatzīmē, ka ņemot vērā juridiskos termiņus, vēl nav ņemti vērā visi šā budžeta gada laikā sagaidāmie grāmatojumu noskaidrošanas lēmumi. Jāatzīmē, ka Komisija grozījumu vēstulē 2011. gadam ierosinājusi izdarīt - EUR 72,0 miljonu korekciju. Galīgā 2011. gada budžetā iekļautā summa bija - EUR 272,0 miljoni. Patlaban Komisija uzskata, ka sagaidāmās korekcijas no tās grāmatojumu noskaidrošanas lēmumiem un no dalībvalstu veikto atbalsta maksājumu termiņu neievērošanas varētu būt pietiekamas, lai segtu neparedzēto summu - EUR 200,0 miljonus. Lai šo budžeta pozīciju 2011. gadā noslēgtu, Komisijai var būt jāsedz ievērojamais budžeta negatīvais apropriāciju iztrūkums ar pozitīvām budžeta apropriācijām. ELGF PIEšķIRTO IEņēMUMU IZPILDE Tabulā pielikumā redzams, ka piešķirtie ieņēmumi uz 2011. gada 28. februāri iekasēti EUR 1227,5 miljonu apmērā. Konkrēti: - ieņēmumi no korekcijām, pamatojoties uz atbilstības noskaidrošanas lēmumiem par summu EUR 236,1 miljona apmērā ar budžeta gada beigās sagaidāmajām papildu summām; - ieņēmumi no pārkāpumiem ir aptuveni EUR 65,7 miljoni, turklāt līdz budžeta gada beigām ir paredzēts saņemt arī papildu summas; - patlaban iekasēta lielākā daļa ieņēmumu no piena nodevas, kas ir aptuveni EUR 20,6 miljoni un nedaudz vairāk par sākotnējo aplēsi EUR 19,0 miljoni; - visbeidzot, pretstatā sākotnēji aplēstajiem EUR 540,0 miljoniem, no 2010. uz 2011. gadu pārnesto piešķirto ieņēmumu summa ir EUR 905,1 miljons. Tātad piešķirto ieņēmumu apjoms, kas pieejams ELGF izdevumu finansēšanai, 2011. gada 28. februārī ir EUR 1227,5 miljoni. Patlaban Komisijas aplēses ir tādas, ka piešķirto ieņēmumu summa, kas vēl jāsaņem, ir EUR 384,6 miljoni (aplēstie piešķirtie ieņēmumi, kas tiks gūti 2011. gada budžetā, ir EUR 707,0 miljoni, no kuriem saņemti EUR 322,4 miljoni). NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) Atbilstoši tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada budžeta pārnestā summa, kas ir EUR 1044,8 miljoni (lielāka par EUR 1015,0 miljoniem no 2011. gada budžeta, jo 2010. gada beigās maksājumi bija zemāki nekā paredzēts). CUKURA NOZARES RESTRUKTURIZāCIJAS FONDA IZVEIDE Dalībvalstis 2011. gada februāra beigās bija veikušas atbalsta maksājumus EUR 10,6 miljonu apmērā restrukturizētajai cukura rūpniecībai, diversifikācijai vai cukura rafinēšanai. SECINāJUMI ELGF 2011. gada budžeta apropriāciju provizoriskais izlietojums laika posmā līdz 2011. gada 28. februārim liecina, ka ikmēneša maksājumi dalībvalstu izdevumu atmaksāšanai par aptuveni EUR 219,6 miljoniem pārsniedz rādītāja līmeni. Saņemti piešķirtie ieņēmumi EUR 1227,5 miljonu apmērā, un 2011. gadā vēl plānots saņemt summu EUR 384,6 miljonu apmērā. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu ražotāju organizāciju darbības fondiem un vienotā maksājuma shēmai vajadzīgo finansējumu, kā tas sākotnēji tika plānots budžeta veidošanas laikā. Attiecībā uz grāmatojumu noskaidrošanas korekciju palielinājumu par - EUR 200,0 miljoniem līdz kopsummai - EUR 272 miljonu apmērā (sk. 4.3.1. punktu) Komisija vērīgi sekos izmaiņām budžeta izpildē, lai redzētu, vai neizpilde citās budžeta daļās ļaus tai finansēt daļu no šiem negatīvajiem izdevumiem, kas netiks segti ar Komisijas grāmatojumu noskaidrošanas lēmumiem un citām korekcijām saistībā ar to, ka attiecīgās dalībvalstis nav ievērojušas atbalsta maksājumu termiņus. [pic] [1] OV L 209, 11.8.2005., 1. lpp. [2] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).